Selain dari harganya yang murah, ia juga memang sedap. Nasi lemak di Warung Pak Hassan dilapik dengan daun pisang dan nasinya dikukus terlebih dahulu supaya nasinya tidak relai. Dihiasi dengan sayur kangkung celur, hirisan timun, telur rebus separuh, ikan bilis kering, kacang tanah serta sambal yang enak dan tidak pedas. Anda boleh memilih lauk pauk seperti ayam goreng berempah, sambal sotong, ayam rendang, daging rendang dan telur goreng. Anda perlu beratur untuk mendapatkan roti canai kerana ini adalah menu terbaik dimakan bersama kuah kaki ayam.